钦定古今图书集成/历象汇编/乾象典/第065卷 > 《三水小牍》 > 《风穴》
## 钦定古今图书集成/历象汇编/乾象典/第065卷 > 《三水小牍》 > 《风穴》

汝南临汝县有小山曰“崆峒”，其巅洞穴如盎，将有大
风雨，则白犬自穴出，田夫以为候。

白崖山之右，有巨穴如井，不知深浅。穴口四围，津津
如汗，间有气出，腾空为白云。须臾风起，怒号如雷。里
人见云，即知风起。散则风定，细则风小，盛则风猛，窒
其穴。风虽小而民多瘴，开则风如故，而瘴亦衰。